**Pe marea de mărgean**

*Ioan Grigoraș Liliana Trif*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Aștept în port un vas de lux,

De mână să urcăm la bord,

În zori de zi, primul reflux,

Să părăsim acest fiord.

O să plecăm un timp spre Sud,

Spre mări cu zâmbet tropical,

Și vom dansa pe punte nud,

În fiecare seară-i bal.

Va plânge marea lângă noi,

Pe țărmuri fără pescăruși

Ne vom prăji la soare, goi,

De vise o să fim conduși.

- Acelaşi tu, sentimental,

Ca o maree de culori

Prin bariera de coral

Fluid, romantic, te strecori

Şi-mi cânţi în piept din timp în timp,

Sub sânii-nmuguriți de vânt,

Obraznic ca un anotimp

Ce niciodată pe pământ

N-a existat. Vom fi doar noi,

Iubite, ţine cârma drept

Şi uită drumul înapoi,

Pe punte, goală, te aştept!

Ioan Grigoraș Liliana Trif